CELEX ID: 32011R0168
Publication Date: 2011-02-23

Document:
KOMISIJOS REGLAMENTAS (ES) Nr. 168/2011
2011 m. vasario 23 d.
kuriuo dėl pašarų priedo Bacillus subtilis ATCC PTA-6737 naudojimo pašaruose, kuriuose yra maduramicino amonio, natrio monensino, narazino arba robenidino hidrochlorido, iš dalies keičiamas Reglamentas (ES) Nr. 107/2010
(Tekstas svarbus EEE)
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 13 straipsnio 3 dalį,
kadangi:
(1)
Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo pagrindas bei tvarka.
(2)
Reglamente (EB) Nr. 1831/2003 nustatyta galimybė leidimo turėtojui pateikus prašymą ir Europos maisto saugos tarnybai (toliau - Tarnyba) pateikus nuomonę keisti leidimą naudoti pašarų priedą.
(3)
Komisijos reglamentu (ES) Nr. 107/2010 (2) dešimčiai metų suteiktas leidimas naudoti iš Bacillus subtilis ATCC PTA-6737 gautą mikroorganizmo preparatą mėsiniams viščiukams.
(4)
Leidimo turėtojas pateikė prašymą pakeisti Bacillus subtilis ATCC PTA-6737 leidimą, kad jį būtų galima naudoti mėsinių viščiukų pašaruose, kuriuose yra kokcidiostatų maduramicino amonio, natrio monensino, narazino arba robenidino hidrochlorido. Šiam prašymui pagrįsti leidimo turėtojas pateikė atitinkamus duomenis.
(5)
Tarnyba 2010 m. spalio 7 d. dieną pateiktoje nuomonėje padarė išvadą, kad priedą Bacillus subtilis ATCC PTA-6737 galima naudoti kartu su maduramicino amoniu, natrio monensinu, narazinu arba robenidino hidrochloridu (3).
(6)
Reglamento (EB) Nr. 1831/2003 5 straipsnyje nustatytos sąlygos įvykdytos.
(7)
Todėl Reglamentas (ES) Nr. 107/2010 turėtų būti atitinkamai iš dalies pakeistas.
(8)
Šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (ES) Nr. 107/2010 priedas pakeičiamas šio reglamento priedo tekstu.
2 straipsnis
Šis reglamentas įsigalioja dvidešimtąją dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2011 m. vasario 23 d.

EuroVoc Classification:
Level 1: 100149
100151
100157
100156
Level 2: 100259
100215
100250
100224
Level 3: 711
1277
2479
6052
1268
3941
All Descriptors: 1277
1590
3730
5740
6052
6322